Nicolae Timofti

Nicolae Timofti (født 22. desember 1948 i Ciutulești, i den tidligere sovjetrepublikken Moldova) er en moldovsk jurist og politiker. Han ble 16. mars 2012 valgt til Moldovas president.Nicolae Timofti ist neuer Präsident. handelsblatt.com, 16. mars 2012, besøkt 17. mars 2012 Den 23. desember 2016 ble han etterfulgt av Igor Dodon.

Timoftifamilien ble i 1949 deportert til Amur oblast i Sovjetunionen, hvor hans bestefar døde i 1953. Nicolae Timofti studerte jus ved universitetet i Chișinău. Han arbeidet i justisdepartementet fra 1972, som lokal dommer fra 1976 og ble utnevnt til dommer i Moldovas høyesterett i 1980. Timofti er gift og har tre sønner.

 Presidentvalget 2012 
Timofti vant presidentvalget i nasjonalforsamlingen 16. mars 2012 og er landets første partiløse statsoverhode. Han regnes som pro-europeisk innstilt og valget av ham ble regnet som et mulig vendepunkt i vestlig retning for den tidligere sovjetrepublikken. Timoftis presidentkandidatur var støttet av den regjerende Alianţa pentru Integrare Europeană (Alliansen for europeisk integrasjon).«Profile: Who Is Moldova's New President-Elect?», Radio Free Europe/Radio Liberty, 18. mars 2012. Hans kandidatur var i to og et halv år blokkert av den kommunistiske opposisjon i parlamentet. Timofti fikk ved valget 62 stemmer som er en mer enn det grunnlovsbestemte flertallet på tre femdeler.Die Presse.com, besøkt 17. mars 2012 Valgperioden for presidenten er fire år. Valget måtte godkjennes av Høyesterett og Timofti kunne innsettes etter 45 dager.

 Referanser 

 Eksterne lenker 


Kategori:Moldovas presidenter
Kategori:Fødsler i 1948
Kategori:Personer fra Floresti raion